El Tribunal General de la UE refusa les mesures cautelars de Junqueras per a recuperar l'escó d'eurodiputat
El Tribunal General de la Unió Europea (TGUE) ha desestimat les mesures cautelars de la defensa d'Oriol Junqueras, que va recórrer contra la decisió del Parlament Europeu de privar-li d'exercir els drets com a eurodiputat després de la decisió del Tribunal Suprem espanyol de mantenir-lo empresonat. El TGUE és un dels dos organismes que formen part del Tribunal de Luxemburg, i el juliol va prendre la mateixa decisió respecte de Carles Puigdemont i Toni Comín. El fet de refusar les cautelars no implica que el tribunal resolgui sobre el fons de la qüestió, que serà objecte d'anàlisi els pròxims mesos. Ara, la defensa de Junqueras pot recórrer contra la denegació de les cautelars al Tribunal de Justícia de la UE, tal com van fer Puigdemont i Comín. En aquell cas, però, encara no eren reconeguts com a eurodiputats, a diferència de Junqueras ara. El TGUE argumenta que l'anul·lació del mandat 'resulta exclusivament d'una decisió de les autoritats nacionals [el Suprem espanyol] i que el Parlament Europeu no és competent per qüestionar-ho'.
A quin organisme pertany el TGUE?
Tribunal de Luxemburg